open-index/open-wikipedia-markdown huggingface dataset:
சிங் அரசமரபு

**சிங் அரசமரபு** (**Qing Dynasty**), சீன மொழி: 清朝 *சிங் சாவ்*) அல்லது **சிங் பேரரசு** (大清 *டா சிங்*) என்பது, மங்கோலியர்களின் யுவான் அரசமரபுக்கு பின்னர் சீனாவை ஆண்ட இறுதி சீன அரச மரபு ஆகும். 1644 தொடக்கம் 1912 ஆம் ஆண்டு வரை ஆட்சி நடத்திய இவ்அரசமரபுபை **[[மஞ்சூரியா|மஞ்சு]] அரசமரபு** எனவும் அழைப்பதுண்டு. இது, இன்றைய வடகிழக்குச் சீனாவைச் (மஞ்சூரியா) சேர்ந்த மாஞ்சு என்ற துங்குசிய இனக்குழுவான நுர்ஹாசியால் நிறுவப்பட்டது. 1644 இல் தொடங்கி சீனாவையும் அதைச் சூழ்ந்த பகுதிகளையும் உள்ளடக்கிய பேரரசானது. தொடக்கத்தில் பிந்திய ஜின் வம்சம் என்ற பெயரில் 1616 இல் உருவாகி 1636 இல் *சிங்* எனப் பெயர் மாற்றம் பெற்றது. 1644 இல் இந்த அரசமரபு பெய்ஜிங்கைக் கைப்பற்றியது. 1646 ஆம் ஆண்டளவில் இதன் ஆட்சி இன்றைய சீனாவின் பெரும் பகுதிகளுக்கு விரிவடைந்தது. எனினும் 1683 ஆம் ஆண்டிலேயே முழுச் சீனாவையும் இதன் ஆட்சிக்குள் கொண்டுவர முடிந்தது. 19-ஆம் நூற்றாண்டில் சீனப் பேரரசுக்கு எதிராக அபினிப் போர்கள் பிரித்தானியப் பேரரசு நடைபெற்றது. நாஞ்சிங் உடன்படிக்கையின் படி, போர் ஈட்டுத்தொகையாக சீனப் பேரரசு ஆங்காங் தீவை பிரித்தானியர்களுக்கு வழங்கியது.

இதன் ஆட்சிக்காலத்தில் சிங் அரசமரபு சீனக் கலாச்சாரத்துடன் ஒன்றிணைந்து விட்டது. இதன் படைபலம் 1800 களில் பெரிதும் குறைந்துவிட்டதுடன், வெளிநாட்டு அழுத்தங்கள், உள்நாட்டுக் குழப்பங்கள், போர்த் தோல்விகள் என்பவற்றை எதிர்கொள்ள வேண்டியும் ஏற்பட்டது. 19 ஆம் நூற்றாண்டின் நடுப் பகுதிக்குப் பின் சிங் வம்சம் சரியத் தொடங்கியது. சின்ஹாய்ப் புரட்சியைத் தொடர்ந்து, பேரரசர் புயியின் சார்பில் பேரரசி டொவேஜர் லோங்யு ஆட்சி உரிமையைக் கைவிட்டபோது சிங் அரசமரபு முடிவுக்கு வந்தது.

## இதனையும் காண்க
* யுவான் அரசமரபு
* குயிங் ஆட்சியில் திபெத்
* அபினிப் போர்கள்

## மேற்கோள்கள்

பகுப்பு:சீன அரசமரபுகள்
பகுப்பு:சீன வரலாறு
எசுப்பானிய உள்நாட்டுப் போர்

**எசுப்பானிய உள்நாட்டுப் போர்** என்பது, இரண்டாவது எசுப்பானியக் குடியரசு அரசுக்கு எதிராக அதன் படையினரில் ஒரு பகுதியினர் நடத்திய சதிப்புரட்சி முயற்சியின் விளைவாக எசுப்பெயினில் ஏற்பட்ட பெரிய உள்நாட்டுப் போரைக் குறிக்கும். இது 1936 ஆம் ஆண்டு ஜூலை 17 ஆம் நாள் தொடக்கம் 1939 ஏப்ரல் 1 ஆம் நாள் வரை எசுப்பெயின் நாட்டைச் சின்னாபின்னப் படுத்தியது. இது புரட்சியாளர் வெற்றி பெற்றதுடன் முடிவுக்கு வந்தது. பாசிஸ்ட் தளபதி பிரான்சிஸ்கோ பிராங்கோவின் தலைமையிலான சர்வாதிகார ஆட்சி நிறுவப்பட்டது. இப் போரில் தோல்வியடைந்த அரசு தரப்பினருக்கு சோவியத் ஒன்றியமும், மெக்சிக்கோவும் ஆதரவு அளித்தன. புரட்சியாளர்களுக்கு இத்தாலி, ஜேர்மனி, போர்த்துக்கல் ஆகிய ஐரோப்பிய நாடுகளின் ஆதரவு இருந்தது. இது இரண்டாம் உலகப் போருக்கு முந்திய பெரும் நெருக்கடி நிலையை உருவாக்கியிருந்தது. இது கம்யூனிச சோவியத் ஒன்றியத்துக்கும்; பாசிச இத்தாலி, நாசி ஜேர்மனி ஆகியவற்றுக்கும் இடையிலான மறைமுகப் போராகவே நடைபெற்றது. மக்கள் ஊடகங்களின் வருகையினால் இப்போர் முன்னெப்பொழுதும் இல்லாத வகையில் உலகின் கவனத்தை ஈர்த்தது. இதன் மூலம், உலக அரசியல் பிரிவினைகளும், இது தரப்பாரும் நடத்திய அட்டூழியங்களும் வெளிச்சத்துக்கு வந்தன.

எல்லா உள்நாட்டுப் போர்களையும் போலவே இதிலும், குடும்ப உறுப்பினர்களும், அயலவர்களும், நண்பர்களும் ஒருவருடன் ஒருவர் மோதிக்கொள்ளும் நிலை ஏற்பட்டது. போராளிகள் மட்டுமன்றிப் பொது மக்களும் அவர்களது அரசியல், சமய நோக்குகள் காரணமாக இரு தரப்பினராலும் கொல்லப்பட்டனர். 1939 இல் போர் முடிவுக்கு வந்த பின்னரும் குடியரசு ஆதரவாளர்கள் வெற்றிபெற்ற தேசிய வாதிகளால் அவ்வப்போது துன்புறுத்தல்களுக்கு ஆளாயினர்.

## குறிப்புகள்


பகுப்பு:உள்நாட்டுப் போர்கள்
பகுப்பு:எசுப்பானிய வரலாறு
நியூசு கார்ப்பரேசன்

**நியூசு கார்ப்பரேசன்** (*News Corporation*) உலகில் மிகப்பெரிய ஊடக கூட்ட நிறுவனங்களில் ஒன்றாகும். 1979இல் அடிலெய்ட், ஆஸ்திரேலியாவில் தற்போதைய அதிபர் ரூப்பர்ட் மர்டாக்கால் தொடங்கப்பட்டது. நியூயார்க் பங்கு சந்தையிலும் ஆஸ்திரேலிய பங்கு சந்தையிலும் வியாபாரம் செய்யப்படுகிறது. 2004இல் ஆஸ்திரேலியாவிலிருந்து ஐக்கிய அமெரிக்காவின் டெலவெயர் மாநிலத்திற்கு நகர்த்தப்பட்டது. ஜூன் 30, 2007 முடிந்த வணிக ஆண்டில் $28.655 பில்லியன் வருமானம் பெற்றது.

## மேற்கோள்கள்


பகுப்பு:நியூசு கார்ப்பரேசன்
கேம்பிரிஜ், மாசசூசெட்ஸ்

**கேம்பிரிஜ்** அமெரிக்காவின் மாசசூசெட்ஸ் மாநிலத்தின் தலைநகரம் பாஸ்டனின் ஒரு முக்கிய புறநகரம். கேம்பிரிஜ் மற்றும் பாஸ்டன் இடையில் சார்ல்ஸ் ஆறு அமைந்துள்ளது. கேம்பிரிஜின் முக்கியத்துவத்தின் காரணம் இங்கே ஹார்வர்ட் மற்றும் எம்.ஐ.டி. ஆகிய இரண்டு மரியாதை பெற்ற பல்கலைக்கழகங்கள் அமைந்துள்ளன.

## மேற்கோள்கள்

பகுப்பு:அமெரிக்க நகரங்கள்
பகுப்பு:மாசசூசெட்ஸ்
பண்பாட்டு மேலாதிக்கம்

**பண்பாட்டு மேலாதிக்கம்** என்பது ஒரு பன்முகப் பண்பாட்டை ஒர் ஆளும் வர்க்கம் கட்டுப்பாட்டுக்குள் வைத்திருக்கிறது என்ற கருத்துரு ஆகும்.  ஆளும் வர்க்கம் ஒடுக்கப்படுபவர்களின் ஒத்துளைப்புடனும், நேரடி ஒடுக்கமுறை ஊடாகவும் தனது மேலாதிக்கைத்தை பேணுகிறது.  நேரடி ஒடுக்குமுறை வெளிப்படையாக தெரிந்தாலும், ஒத்துளைப்போரின் பங்களிப்பும் முக்கியமானது.  படைத்துறை, நீதித்துறை, சமயம், கல்வி என பல சமூக நிறுவனங்கள் ஊடாக இந்த மேலாதிக்கம், ஒடுக்குமுறை மேற்கொள்ளப்படுகிறது.

## ஐக்கிய அமெரிக்காவின் பண்பாட்டு மேலாதிக்கம்
இன்று திரைப்படம், தொலைக்காட்சி, இணையம், இசை, நடனம், நசைச்சுவை என எல்லா பண்பாட்டுத் துறைகளிலும், மற்றத் துறைகளிலும் அமெரிக்காவின் செல்வாக்கும் மேலாதிக்கமும் உள்ளது.  

## இலங்கையில் பண்பாட்டு மேலாதிக்கம்
இலங்கையில் பண்பாட்டு மேலாதிக்கம் அரசியல், சமயப் பெரும்பான்மையான சிங்களவர்களால் மேற்கொள்ளப்படுகிறது.  தமிழர் தாயகப் பகுதிகளில் குடியேற்றம், இனப் படுகொலைகள், அரசியல் ஒடுக்குமுறை ஆகியவை வெளிப்படையாக நடத்தப்படும் மேலாதிக்கம் ஆகும்.  கோயில்களைக் கைப்பற்றல் (கதிர்காமம், நல்லூர்), புத்த சிலைகளை தமிழ் ஊர்களில் நிறுவுதல், வரலாற்றை திருத்துக் கற்பித்தல், பெம்மை தேர்தெடுக்கப்படாத தமிழ் ஆட்சியாளர்களை முன்னிறுத்தல் (சிவனேசத்துரை சந்திரகாந்தன்) போன்ற வழிமுறைகள், சமூக நிறுவனங்கள் ஊடாக பண்பாட்டு மேலாதிக்கத்தை இலங்கை அரசு மேற்கொள்கிறது.  

## விமர்சனம்

## இவற்றையும் பார்க்க
* பண்பாட்டுப் பேரரசுவாதம்

## மேற்கோள்கள்


## வெளி இணைப்புகள்
* Cultural Hegemony Who's Dominating Whom?  - 

பகுப்பு:பண்பாடு
மைஸ்பேஸ்

**மைஸ்பேஸ்** (MySpace) 2003இல் உருவாக்கப்பட்ட இணையவழி சமூக வலையமைப்பு நிறுவனமாகும். 2003இல் டாம் ஆன்டர்சனால் உருவாக்கப்பட்ட இந்நிறுவனம் ஏப்ரல் 2008 வரை அமெரிக்காவின் மிகப் பரவலமான இணையவழி சமூக சேவை வலைத்தளமாக இருந்தது. இந்நிறுவனத்தின் பயனர்களால் புதிய நட்புறவு வளர்க்க ஆரம்பித்து இன்று பல இசைக் கலைஞர்களும் மைஸ்பேஸில் வலைத்தளங்களை படைத்து அங்கே தனது பாடல்களை பதிவேற்றுகின்றனர். ஜூலை 2005இல் நியூஸ் கார்ப்பரேஷனின் துணை நிறுவனம் பாக்ஸ் மைஸ்பேஸை 580 மில்லியன் அமெரிக்க டாலர்கள் கொடுத்து வாங்கியுள்ளது.

பகுப்பு:இணையச் சமூக வலைப்பின்னல்கள்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:சமூக ஊடகங்கள்
நான்சி பெலோசி

**நான்சி பட்ரிசியா பெலோசி** (*Nancy Patricia Pelosi*, பிறப்பு: மார்ச் 26, 1940) என்பவர் ஐக்கிய அமெரிக்க அரசியல்வாதி ஆவார். இவர் ஐக்கிய அமெரிக்க சார்பாளர்கள் அவைத்தலைவராக சனவரி 2019 முதல் பணியாற்றி வருகிறார். இவர் ஐக்கிய அமெரிக்க வரலாற்றில் இப்பொறுப்பைப் பெற்ற முதல் பெண்மணி ஆவார், மேலும் ஐ.அ. வரலாற்றில் மிக உயரிய தேர்ந்தெடுக்கப்பட்ட பெண் அதிகாரி ஆவார். அவைத்தலைவராக, அதிபர் பொறுப்பு வெறுமையடையும் போது, துணை அதிபருக்குப் பிறகு, பொறுப்பேற்கும் வரிசையில் பெலோசி இரண்டாவது இடத்தில் உள்ளார்.

பெலோசி முதன்முதலாக 1987இல் கீழவைக்குத் தேர்ந்தெடுக்கப்பட்டார். இவர் தனது அவை உறுப்பினர் பதவியை 17ஆவது முறையாக 2019இல் தொடங்கினார். கலிபோர்னியாவின் 12வது பேரவை மாவட்டத்தை சார்புப்படுத்துகிறார், இது அந்நகரத்தின் நான்கில் ஐந்தில் ஒரு பகுதியையும் சான் பிரான்சிஸ்கோ மாவட்டத்தையும் கொண்டுள்ளது. இவர் தொடக்கத்தில் 5ஆவது மாவட்டத்தை (1987-1993) சார்புப்படுத்தினார், பின்னர், 1990 மக்கள்தொகை கணக்கெடுப்பின் பின்னர் மாவட்ட எல்லைகள் மீண்டும் வரையப்பட்டபோது, 8ஆவது மாவட்டத்தை (1993–2013) சார்புப்படுத்தினார். மக்களாட்சிக் கட்சியின் உறுப்பினரான பெலோசி, 2003 முதல் மக்களாட்சிக் கட்சியை அவையில் வழிநடத்தியுள்ளார். இவரே பேரவையில் ஒரு கட்சியை வழிநடத்திய முதல் பெண்மணி ஆவார். மேலும் அவையின் சிறுபான்மைத் தலைவராகவும் (2003-2007 மற்றும் 2011–2019, குடியரசுக் கட்சியினர் பெரும்பான்மையைக் கொண்டிருந்தபோது), அவைத்தலைவராகவும் (2007–2011 மற்றும் 2019-தற்போது வரை, மக்களாட்சிக் கட்சியினர் பெரும்பான்மை கொண்டிருக்கும்போது) பணியாற்றியுள்ளார்.

## மேற்கோள்கள்

பகுப்பு:ஐக்கிய அமெரிக்க கீழவை உறுப்பினர்கள்
பகுப்பு:1940 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
பணியர்

**பணியர்** தமிழ்நாட்டிலும் கேரளாவிலும் வாழும் பழங்குடி மக்கள். இவர்கள் தமிழகத்தின் நீலகிரி மாவட்டத்தில் உள்ள கூடலூர் வட்டாரத்திலும், கேரளத்தில் பாலக்காடு, கண்ணனூர், வயநாடு ஆகிய பகுதிகளிலும் வாழ்கின்றனர்.

கருத்த நிறமும் சுருண்ட மயிரும் தடித்த உதடும் கொண்ட இம்மக்கள் நீக்ராயிட் இனத்தைச் சேர்ந்தவர்கள். கடும் உழைப்பாளிகளான இம்மக்களில் பெரும்பாலானோர் உழவு வேலை செய்கின்றனர். இவர்கள் தாங்கள் வாழும் குடிசையைச் சாலை எனவும் பல குடிசைகள் கொண்ட ஊரினை பாடி எனவும் அழைக்கின்றனர். பாடியின் தலைவன் கூட்டன் எனப்படுவான்.

இவர்கள் ஒரு காலத்தில் மரம் வெட்டியும், யானை பிடித்தும் வாழ்ந்ததாகக் கூறப்படுகிறது. ஆவி உலகக் கோட்பாட்டில் நம்பிக்கை உடையவர்கள். இவர்களது கோவில் தெய்யபிறை எனப்படுகிறது. இம்மக்கள் பேசும் மொழி மலையாளத்தின் கிளைமொழியாகும்.

இறந்த மக்களைப் புதைப்பது இவர்கள் வழக்கம்.

## உசாத்துணை
* தமிழ்நாட்டுப் பழங்குடி மக்கள், முனைவர் சு.சக்திவேல், மணிவாசகர் பதிப்பகம், சென்னை-108, முதற்பதிப்பு: 1998

பகுப்பு:தமிழகப் பழங்குடிகள்
பகுப்பு:திராவிடர்
பகுப்பு:இந்தியப் பழங்குடிகள்
பகுப்பு:வயநாடு மாவட்ட மக்கள்
பலகணவர் மணம்

thumb|வலது|பாண்டவர்கள் திரௌபதி சிலை
**பலகணவர் மணம்** அல்லது "பல்கொழுநம்" (Polyandry) என்பது ஒரு பெண் ஒரே நேரத்தில் பல ஆண்களுடன் மணஉறவு கொண்டு வாழ்தல் ஆகும். இம்முறை திபெத், நேபாளம், பூட்டான் போன்ற இமயமலையை ஒட்டிய நாடுகளிலும் இந்தியாவின் பல பகுதிகளிலும் பின்பற்றப்பட்டது. இந்தியாவில் அருணாச்சலப் பிரதேசத்திலும் தென்னிந்தியாவில் தோடர் இனத்திலும் இப்பழக்கம் காணப்படுகிறது.

சில சமூகங்களில் ஒரு பெண் ஒருவனை மணந்தால் அவனுக்கு மட்டுமன்றி அவனுடன் பிறந்தோர் அனைவருக்கும் மனைவியாகிறாள். நீலகிரி மலைப்பகுதியில் வாழும் தோடர் பழங்குடி மக்களிடையே இம்முறையே நிலவுகிறது.

இலங்கையில் தற்போதும் நடைமுறையில் உள்ள கண்டிச் சிங்களவர் திருமணச் சட்டத்தில் ஒரு பெண் குடும்பத்தில் மூத்தவனை முறைப்படி திருமணம் செய்தாலும் அவள் அவனது சகோதரர் அனைவருக்கும் மனைவியாகிறாள். எனினும் அவ்வாறான சகோதரர் எவர் மூலமேனும் அவளுக்குக் குழந்தை பிறக்குமிடத்து, அக்குழந்தை மூத்தவனுடையதாகவே கருதப்படும். ஒரு குடும்பத்தின் சொத்துக்கள் அக்குடும்பத்திலேயே தொடர்ந்தும் பாதுகாக்கப்படும் நோக்கில் இது நடைமுறைப்படுத்தப்படுவதாகக் கூறப்படுகிறது.

## காரணங்கள்
பலகணவர் மணம் காணப்படும் இனங்களில் முற்காலத்தில் இருந்த குறைவான பெண்களின் எண்ணிக்கை இம்முறை தோன்றக் காரணமாயிருக்கலாம் என்றொரு கருத்து உள்ளது.

## மேலும் பார்க்க
* பலமனைவி மணம்

## மேற்கோள்கள்

பகுப்பு:திருமண முறைகள்
வூ

**வூ** (*Wu*, எளிய சீனம்: 吴, மரபு சீனம்: 吳) என்பது ஒரு சீனக் குடும்பப் பெயர். இது சீனத்தில் மக்களுக்கு அதிகமாக இடப்படும் பெயர்களில் பத்தாவது இடத்தில் உள்ளது. ஹாங்காங்கைச் சேர்ந்த மக்கட் பெயர்களிலும் வூ என்ற பெயர் காணப்படுகிறது. மேலும் இது கொரியாவிலும் பரவலாகக் காணப்படும் ஒரு பெயராகும்.

மாண்டரின் வகையில் "வூ" என்று உச்சரிக்கப்பட்ட இப்பெயர் கான்டொனீஸ் வகையில் "ங்" என்று ஒலிக்கிறது. கொரிய மொழியில் "ஓ", வியட்நாம் மொழியில் "ஹோ" என்று உச்சரிக்கப்படுகிறது. மாண்டரினிலேயே பல்வேறு பெயர்கள் "வூ" என்றே உச்சரிக்கப்படுகின்றன, ஆனால் அந்த பெயர்களுக்கு வேறு தொனிகளும் பொருட்களும் உள்ளன. 

பகுப்பு:சீனப் பெயர்கள்
சுன்

**சுன்** என்பது சீனாவில் பரவலாகக் காணப்படும் ஒரு குடும்பப் பெயர் ஆகும். வூ வம்சப் பேரரசர்கள் அனைவரும் சுன் என்ற குடும்பப் பெயரையே கொண்டிருந்தனர். 

## சுன் பெயர் கொண்ட புகழ்மிக்கோர்
* சுன் இ சியன் (சன் யாட் சென்) - தற்காலச் சீனத்தின் தந்தை என போற்றப்படுபவர்.
* சுன் த்சு - போர்க்கலை என்ற நூலை இயற்றிய பண்டைய சீனர்

பகுப்பு:சீனப் பெயர்கள்
கலேமா மொட்லாந்தே

**பெட்ரஸ் கலேமா மொட்லாந்தே** (*Petrus Kgalema Motlanthe*, பிறப்பு: 19 சூலை 1949) தென்னாபிரிக்காவின் துணை குடியரசுத் தலைவர் ஆவார். ஆபிரிக்க தேசிய காங்கிரஸ் கட்சியின் துணைத் தலைவர் பதவியிலும் உள்ளார். 2008இல் செப்டம்பர் 25ஆம் தேதி தாபோ உம்பெக்கி விலகியதற்கு பிறகு இவர் சட்டமன்ற வாக்கெடுப்பின் படி 2009 மே 9 வரை இடைக்கால குடியரசு தலைவராக செயல்பட்டார். அரசியலுக்கு முன்பு தொழிற் சங்கத் தலைவராகப் பணியாற்றியுள்ளார்.

## மேற்கோள்கள்

பகுப்பு:1949 பிறப்புகள்
பகுப்பு:வாழும் மக்கள்
பகுப்பு:தென்னாப்பிரிக்க அரசியல்வாதிகள்
ஙுயென்

**ஙுயென்** (வியட்நாம் மொழி: Nguyễn) வியட்நாமில் மிகப் பரவலமான காணப்படும் குடும்பப் பெயர். அனைத்து வியட்நாம் மக்களில் ஏறத்தாழ 40 சதவீத மக்கள் இப்பெயரை கொண்டுள்ளனர். சீனத்தில் "ருஅன்" (阮) என்று உச்சரிக்கப்படுகிறது. வியட்நாமிலிருந்து வெளியேறிய மக்கள் காரணமாக ஆஸ்திரேலியா, ஐக்கிய அமெரிக்காவின் டெக்சஸ் மாநிலம், பிரான்ஸ் போன்ற இடங்களில் பரவலமான காணப்படுகிறது.

பகுப்பு:வியட்நாமிய பெயர்கள்
ஆஸ்கர் ராபர்ட்சன்

**ஆஸ்கர் பாமர் ராபர்ட்சன்** (*Oscar Palmer Robertson*, பி. நவம்பர் 24, 1938) முன்னாள் அமெரிக்கக் கூடைப்பந்தாட்டக்காரர் ஆவார். சின்சினாட்டி ராயல்ஸ் மற்றும் மில்வாக்கி பக்ஸ் அணிகளில் புள்ளிபெற்ற பின்காவல் மற்றும் சிறு முன்நிலை நிலைகளில் விளையாடியுள்ளார். 6'5" உயரம் 220 பவுண்ட் எடை கொண்ட ராபர்சன் 12 முறையாக என்.பி.ஏ. பல-நட்சத்திர அணியில் (All-Star team) தேர்ந்தெடுக்கப்பட்டார். என்.பி.ஏ. வரலாற்றிலேயே ஒரு முழு பருவத்தில் சராசரியாக ஒரு போட்டியில் "மும்மை-இரட்டை" (triple double) பெற்ற ஒரே வீரர் இவர்; அதாவது, மூன்று புள்ளியியல் பகுப்புகளில் குறைந்தது 10 சராசரியாக பெற்றார். 1980இல் கூடைப்பந்து புகழவை இவரை தேர்வு செய்துள்ளது. 1996இல் என்.பி.ஏ. வரலாற்றில் ஐம்பது உயர்ந்த வீரர்களின் பட்டியலில் தேர்ந்தெடுக்கப்பட்டார். 1970இல் இவர் என்.பி.ஏ.க்கு எதிராக நடத்திய நீதி வழக்கின் காரணமாக என்.பி.ஏ. வீரர்கள் பல உரிமைகளும் உயர்ந்த அளவில் சம்பளம் பெற்றனர்.

## மேற்கோள்கள்

பகுப்பு:கூடைப்பந்து விளையாட்டு வீரர்கள்
பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:1938 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
முகமது நஜிபுல்லா

**நஜிபுல்லா** (*Najibullah*, பாஷ்தூ: ** نجيب الله**; பெப்ரவரி, 1947 - செப்டம்பர் 27, 1996) கம்யூனிச ஆப்கானிஸ்தானின் நான்காவதும் கடைசி அதிபராகவும் இருந்தவர். முகமது ஓமார் தலைமையிலான தலிபான் தீவிரவாதிகள் 1996 இல் காபூல் நகரைக் கைப்பற்றிய போது நஜிபுல்லா மக்கள் முன்னிலையில் தூக்கிலிடப்பட்டுக் கொல்லப்பட்டார்.

## வாழ்க்கைச் சுருக்கம்
ஆப்கானிஸ்தானின் காபூல் நகரில் பாஷ்டன் இனத்தில் பிறந்தவர். காபூல் பல்கலைக்கழகத்தில் 1975 இல் மருத்துவத் துறையில் முனைவர் பட்டம் பெற்றார்.

## அரசியலில்
1965 இல் நஜிபுல்லா கம்யூனிச ஆப்கானித்தான் மக்கள் ஜனநாயகக் கட்சியில் இணைந்து 1977 இல் அதன் மத்திய குழுவில் உறுப்பினரானார்.

1978 இல் ஆப்கானிஸ்தானில் இவரது கட்சி ஆட்சியைப் பிடித்தது. எனினும் கட்சிக்குள் ஏற்பட்டிருந்த பிளவு காரணமாக இவர் ஐரோப்பாவுக்கு நாடுகடத்தப்பட்டார். 1979 இல் நாட்டை சோவியத் ஒன்றியம் முற்றுகையிட்டு கைப்பற்றியதை அடுத்து காபூல் திரும்பினார். 1980 இல் இரகசிய காவற்துறையின் தலைவரானார். இவரது பதவிக்காலத்தில் பல்லாயிரக்கணக்கான ஆப்கானியர்கள் கைது செய்யப்பட்டு சித்திரவதை செய்யப்பட்டதாக பன்னாட்டு மன்னிப்பு அவை குற்றஞ்சாட்டியது. 1981 இல் கட்சியின் மத்திய குழுவில் உறுப்பினரானார்.

மே 4, 1986 இல் பப்ராக் கர்மால் கட்சியின் பொதுச் செயலாளர் பதவியில் இருந்து விலகவே, நஜிபுல்லா பொதுச் செயலாளரானார். கர்மால் நாட்டின் சனாதிபதியாக மேலும் சில காலம் இருந்தாலும், அதிகாரம் முழுக்க நஜிபுல்லாவுக்கு கைமாறியது.

நவம்பர் 1986 இல் நாட்டின் அதிபரானார். அத்துடன் புதிய அரசமைப்புச் சட்டத்தையும் அறிமுகப்படுத்தினார். அதன்படி பல-கட்சி அரசியல், பேச்சுச் சுதந்திரம், போன்றவற்றை அறிமுகப்படுத்தப்பட்டது.

இவரது ஆட்சிக் காலத்தில் முஜாஹுதீன் படைகளுக்கெதிராக சோவியத் படைகள் பலத்த தாக்குதலை 1985-86 காலப்பகுதியில் நடத்தியிருந்தது. பனிப்போர் முடிவடைந்ததை அடுத்து 1987 ஜூலை 20 இல் சோவியத் ஒன்றியம் தனது படைகளை வெளியேற்றுவதாக அறிவித்தது.

## வீழ்ச்சி
நாட்டில் இடம்பெற்ற உள்நாட்டுப் போரை அடுத்து, ஏப்ரல் 16, 1992 இல் அதிபர் பதவியில் இருந்து விலகினார். இஸ்லாமியத் தீவிரவாதிகள் நாட்டின் முக்கிய விமானப் படைத்தளத்தையும் சாரிக்கார் நகரையும் கைப்பற்றியிருந்தனர். ஏப்ரல் 17 இல் காபூலில் உள்ள ஐநா அலுவலகத்தில் பாதுகாப்புக் கருதி தங்கியிருந்தார்.

## தூக்கிலிடப்படல்
1992 முதல் நஜிபுல்லாவின் மனைவியும் மூன்று மகள்களும் நாடுகடந்த நிலையில் புது தில்லியில் வாழ்ந்து வந்தனர். தாலிபான் தீவிரவாதிகள் காபூலைக் கைப்பற்றியதை அடுத்து நஜிபுல்லாவும் அவரது சகோதரரும் மக்கள் முன்னிலையில் செப்டம்பர் 27, 1996 இல் தூக்கிலிடப்பட்டு படுகொலை செய்யப்பட்டனர்.

## மேற்கோள்கள்


## வெளி இணைப்பு
* நஜிபுல்லாவின் வாழ்க்கைச் சரிதம்

பகுப்பு:ஆப்கானித்தான் அரசியல்வாதிகள்
பகுப்பு:கொலை செய்யப்பட்ட அரசுத் தலைவர்கள்
பகுப்பு:1947 பிறப்புகள்
பகுப்பு:1996 இறப்புகள்
வட அத்திலாந்திய ஒப்பந்த அமைப்பு

பரவலாக **நேட்டோ** (*NATO*) என அறியப்படும் **வட அத்திலாந்திய ஒப்பந்த அமைப்பு** (*North Atlantic Treaty Organization*) என்பது, 1949 ஆம் ஆண்டு ஏப்ரல் 4 ஆம் நாள் வட அத்திலாந்திய ஒப்பந்தம் கையெழுத்தானதன் மூலம் உருவான ஒரு இராணுவக் கூட்டணி ஆகும். இதன் தலைமையகம் பெல்ஜியத்தின் தலைநகரமான பிரசல்சில் உள்ளது. வெளியார் தாக்குதலுக்கு எதிராக பரஸ்பர பாதுகாப்பு உதவி வழங்குவதற்கு இதிலுள்ள உறுப்பு நாடுகள் ஒவ்வொன்றும் இணங்கியதன் மூலம் இவ்வமைப்பு ஒரு கூட்டுப் பாதுகாப்பு முறையைக் கொண்டுள்ளது.

இதன் முதல் சில ஆண்டுகள் இது ஒரு அரசியல் கூட்டணியாகவே செயல்பட்டது. ஆனாலும், கொரியப் போர் இதன் உறுப்பு நாடுகளுக்கு அதிர்ச்சியைக் கொடுத்தது. இதனைத் தொடர்ந்து இரண்டு ஐக்கிய அமெரிக்கத் தளபதிகளின் கீழ் ஒன்றிணைந்த படைக் கட்டமைப்பு ஒன்று உருவாக்கப்பட்டது. இக் கூட்டணியின் முதல் செயலாளர் நாயகமான லார்ட் இஸ்மே என்பவரின் புகழ் பெற்ற கூற்றின்படி, இவ்வமைப்பின் நோக்கம், ரஷ்யர்களை வெளியிலும், அமெரிக்கர்களை உள்ளேயும், ஜேர்மானியர்களைக் கீழேயும் வைத்திருப்பதாகும். பனிப்போர்க் காலம் முழுவதும், ஐக்கிய அமெரிக்காவினதும், ஐரோப்பிய நாடுகளினதும் தொடர்புகளின் பலம் குறித்த ஐயம் நிலவி வந்ததுடன், சோவியத் ஒன்றியத்தின் தாக்குதலுக்கு எதிராக "நாட்டோ" கூட்டணியினர் வழங்கக்கூடிய பாதுகாப்புக் குறித்த கவலைகளும் இருந்தன. இது பிரான்சின் அணுவாயுதத் திட்டத்தின் உருவாக்கத்துக்கும், 1966 இல் பிரான்ஸ் நாட்டோவின் இராணுவக் கட்டமைப்பிலிருந்து விலகுவதற்கும் வழிகோலியது.

## பங்குபற்றும் நாடுகள்




## மேற்கோள்கள்


பகுப்பு:பன்னாட்டு இராணுவக் கூட்டணிகள்
ஐக்கிய அமெரிக்க பொருளாதார நெருக்கடி, 2008

**ஐக்கிய அமெரிக்காவின் பொருளாதாரம் பல்வேறு நெருக்கடிகளுக்கு 2008** ஆம் ஆண்டும் உட்பட்டுள்ளது.  வீட்டுச் சந்தை நெருக்கடி, உற்பத்தித்துறை வீழ்ச்சி, எரிபொருள் விலை உயர்வு ஆகிய காரணங்கள் ஐக்கிய அமெரிக்காவின் பொருளாதரத்தை நெருக்கடிக்கு இட்டுச் சென்றுள்ளன.  இதனால் பல வங்கிகள், வணிக நிறுவனங்கள் ஓட்டாண்டி ஆகிவிட்டன.  மேலும் பல ஐக்கிய அமெரிக்க அரசால் கடனுதவி செய்யப்பட்ட தேசியமயமாக்கப்பட்டுள்ளன.  

## கொள்கையும் முரணும்
ஐக்கிய அமெரிக்கா தாரண்மைவாத அல்லது முதலாளித்துவ கொள்கையை தீவரமாக வலியுறுத்தும் நாடு ஆகும்.  மற்ற நாடுகளின் தேசிய நிறுவனங்களை தனியார் மயப்படுத்த வேண்டும் என்று வறுபுறுத்து அரசு ஆகும்.  மற்ற நாடுகளின் கட்டுப்பாடுகளை (Regulations) குறைக்கும் படி அமெரிக்கா வற்புறுத்துவதுண்டு.  ஆனால் இந்த நெருக்கடி அரசு சந்தையை தகுந்தவாறு கட்டுப்படுத்த தவறியதால்தான் நிகழ்ந்தது என்ற கருத்து உண்டு.  மேலும் இதை தீர்க்க AIG போன்ற பல நிறுவங்களின் பெரும்பான்மை பங்குகளை அரசு வாங்கி தேசியமயப்படுத்தியுள்ளது.  இதுவும் இதன் வழமையான கொள்கைக்கு முற்றிலும் முரணான செயலாகும்.  இந்த நெருக்கடின் அமெரிக்கா முன்னிறுத்தும் தீவர முதலாளித்துவ கொள்கைக்கு ஒரு தோல்வியாக பார்க்கப்படுகிறது.  

## ஒட்டாண்டி  ஆகிவிட்ட நிறுவனங்கள்

## அரசு மீட்ட நிறுவனங்கள்

## பொருளாதர மீட்புத் திட்டம்
நெருக்கடிக்கு உள்ளான பல்வேறு தனியார் வணிக நிறுவங்களை மீட்க ஐக்கிய அமெரிக்கா $700 பில்லியன் டாலர் திட்டம் ஒன்றை முன்வைத்துள்ளது.  பல்வேறு மற்ற உதவித் தொகைகளை கூட்டி இத்தொகை 1 ரில்லியன் டாலர்களுக்கு மேலாக வரலாம் என்று எதிர்பார்க்கப்படுகிறது.  அமெரிக்காவின் GDP 2007 ம் ஆண்டுக்கு $13.8 ரில்லியன் மட்டுமே என்பது குறிப்பிடத்தக்கது.

## இவற்றையும் பார்க்க
* :en:Proposed bailout of U.S. financial system (2008)
* :en:Liquidity crisis of September 2008
* :en:Economic crisis of 2008
* ஐக்கிய அமெரிக்காவின் தேசிய கடன்
* ஐக்கிய அமெரிக்காவின் வேளாண் உதவித்தொகை
* ஐக்கிய அமெரிக்க வீடு வெற்றுக்குமிழி, 2007 - 2008
* உணவு விலை உயர்வு, 2007 - 2008

பகுப்பு:பொருளாதாரப் பிரச்சினைகள்
பகுப்பு:ஐக்கிய அமெரிக்க பொருளாதாரம்
கொள்கை

**கொள்கை** என்பது ஓர் இலக்கை அடைவதற்குப் பின்பற்றப்படும் வழிமுறையையும் ஒழுக்க விதிகளையும் குறிக்கும். இந்தச் சொல் அரசு, நிறுவனங்கள், குழுக்கள், தனியாள்கள் என வெவ்வேறு நிலைகளில் பயன்படுகிறது.  தமிழ்நாடு அரசின் உயிர்த்தொழினுட்பக் கொள்கை, தமிழ் விக்கிப்பீடியாவின் கொள்கைகள், காந்தியின் அகிம்சைக் கொள்கை ஆகியவை கொள்கைகளுக்கு எடுத்துக்காட்டுகளாகும்.

ஆங்கிலத்தில் Policy, Principle ஆகிய இரு சொற்களுக்கும் இணையாகத் தமிழில் கொள்கையைப் பயன்படுத்தப்படுவதுண்டு.

பகுப்பு: அரசியல்
பகுப்பு:கொள்கைகள்
சென்ஷோ 7

***சென்ஷோ 7*** (*Shenzhou 7*) என்பது சீனாவின் விண்வெளிவீரர்களை ஏற்றிச் சென்ற மூன்றாவது விண்கலம் ஆகும். சீன விண்வெளி வீரர் விண்கலத்தை விட்டு விண்வெளியில் நடப்பதன் மூலம், விண்வெளியில் செயல்படுவது பற்றிய தொழில் நுட்பத்தைக் கைப்பற்றுவது, சென்ஷோ 7 விண்கலத்தின் முக்கிய கடமையாகும். தவிர, ஒரு செயற்கைக்கோளும் விண்கலத்துடன் விண்ணில் பறக்கும். செயற்கைக்கோள் மூலம் தரைக்கு தரவுகள் அனுப்பப்படும். திட்டப்படி, சென் ஷோ 7 விண்கலம் பூமிக்கு மேலே சுமார் 343 கிலோமீட்டர் உயரத்திலான சுற்றுவட்டப் பாதையில் பறக்கும்.

சீன விண்வெளிப்பயணத் திட்டத்தின் இரண்டாம் கட்ட நடவடிக்கையாக இவ்விண்கலம் ஏவப்பட்டது. மூன்று விண்வெளி வீரர்களுடன் இது 2008, செப்டம்பர் 25 இல் ஊள்ளூர் நேரப்படி இரவு 9:10 மணிக்கு வடமேற்கு சீனாவிலுள்ள சியு சுவான் செயற்கைக்கோள் ஏவு மையத்திலிருந்து செலுத்தப்பட்டது..

## விண்வெளியில் நடத்தல்
திட்டப்படி, சென்ஷோ 7 விண்வெளி வீரரான "சாய் சிகாங்" செப்டம்பர் 27 ஆம் நாள் பிற்பகல் 4.30 மணியளவில், விண்கலத்திலிருந்து வெளியே சென்று விண்வெளியில் ஏறக்குறைய 20 நிமிடத்தில் நடக்கும் நடவடிக்கையை மேற்கொள்ளுவார் என எதிர்பார்க்கப்படுகிறது.

## மேற்கோள்கள்

## வெளி இணைப்புகள்
* விண்வெளீயில் நடந்து புதிய சாதனை படைக்கிறது சீனா 

பகுப்பு:சீன விண்வெளித் திட்டங்கள்
கிரேக்க எழுத்துக்கள்

**கிரேக்க எழுத்துக்கள்** என்பன கிரேக்க மொழியை எழுதப் பயன்பட்ட 24 எழுத்துக்களைக் கொண்ட ஒரு தொகுதி ஆகும். இது கிமு 9 ஆம் அல்லது 8 ஆம் நூற்றாண்டிலிருந்து பயன்படுத்தப்பட்டது. ஒவ்வொரு உயிரெழுத்துக்கும், மெய்யெழுத்துக்கும் தனித்தனி எழுத்துக்களைப் பயன்படுத்தும் எழுத்து முறை என்ற அளவில் இதுவே உலகின் மிகப் பழமையான எழுத்து முறையாகும். இது இன்றுவரை பயன்பாட்டில் உள்ளது. கிமு llஇரண்டாம் நூற்றாண்டில் இருந்து கிரேக்க எண்களைக் குறிக்கவும் எழுத்துக்கள் பயன்பட்டன.

## வரலாறுThe
### தோற்றம்

கிரேக்க எழுத்துக்கள் கி.மு ஒன்பதாம் நூற்றாண்டின் இறுதியிலோ அல்லது கி.மு எட்டாம் நூற்றாண்டின் ஆரம்பத்திலோ வெளிவந்தன. இக் கிரேக்க எழுத்துக்கள் போனீசியன் எழுத்துக்களிலிருந்து வந்தவை எனக் கூறப்படுகின்றது.





## மேற்கோள்கள்


* U0370.pdf  I     

பகுப்பு:எழுத்து முறைகள்
வில்லெம் சான்சூன்

right|thumb|வில்லெம் சான்சூன் பயணம் செய்த ''டுயிஃப்க்கன்'' கப்பலின் மாதிரி வடிவம்
**வில்லெம் சான்சூன்** (*Willem Janszoon*, அண். 1570 - 1630), டச்சு கடற்பயணியும் குடியேற்ற ஆளுநரும் ஆவார். இவரே ஆத்திரேலியாவின் கரையை முதன் முதலில் கண்ட ஐரோப்பியர் ஆவார். இவர் **வில்லெம் சான்சு** எனவும் அழைக்கப்படுகிறார். இவர் அனேகமாக நெதர்லாந்தின் ஆம்சுடர்டாமில் பிறந்திருக்கலாம் என நம்பப்படுகிறது.

## வாழ்க்கைச் சுருக்கம்
இவரது ஆரம்ப கால வாழ்க்கை குறித்த தகவல்கள் ஏதும் அறியப்படவில்லை. டச்சு கிழக்கிந்தியக் கம்பனி ஆரம்பிக்கப்படுவதற்கு முன்னர் இருந்த ஔட் கம்பனி (*Oude compagnie*) என்ற நிறுவனத்தின் "ஒல்லாந்தியா" என்ற கப்பலில் டச்சு கிழக்கிந்திய நாடுகளுக்குச் செல்ல இவர் பணிக்கப்பட்டார். 1601, மே 5 இல் ஜான்ஸ் மீண்டும் கிழக்கிந்தியத் தீவுகளுக்குச் சென்றார்.

மூன்றாம் தடவையாக 1603, டிசம்பர் 18 இல் நெதர்லாந்தில் இருந்து கிழக்கிந்தியாவுக்கு தனது பயணத்தை *டுயிஃப்க்கன்* என்ற கப்பல் கப்டனாக சென்றார். 1605, நவம்பர் 18 இல் ஜாவாவின் பான்டமில் இருந்து புறப்பட்டு மேற்கு நியூ கினி நோக்கிச் சென்றார். அதன் பின்னர் அவர் அரபூரா கடலின் கிழ்க்கெல்லையைக் கடந்து டொரெஸ் நீரிணையைக் காணாமல் 1606 பெப்ரவரி 26 இல் குயின்ஸ்லாந்தின் கேப் யோர்க் கரையை இவர் அடைந்த நிகழ்வு ஆஸ்திரேலியாக் கண்டத்தைக் கண்ட முதலாவது ஐரோப்பியராக பதியப்பட்டது. ஜான்சூன் மேலும் கிட்டத்தட்ட 320 கி.மீ. தூரம் கரையார வழியே சென்றார்.

இவரது கரையோரக் கடற்பயணங்களில் அங்குள்ள பழங்குடியினரால் இவரது 10 மாலுமிகள் வரை கொல்லப்பட்டனர். கடைசியாக ஜூன் 1606 இல் மீண்டும் பான்டம் நகரை அடைந்தார். இவர் தாம் கண்ட நிலத்திற்கு "சீலண்ட்" என்ற டச்சு மாகாணத்தின் நினைவாக "நியூ சீலண்ட்" ("Nieu Zelandt") எனப் பெயரிட்டார். ஆனாலும் இப்பெயர் ஏபல் டாஸ்மான் அவர்களினால் நியூசிலாந்து நாட்டிற்கு பெயரிடுவதற்குப் பயன்பட்டது.

## மேற்கோள்கள்

## வெளி இணைப்புகள்
*The Voyage of the Duyfken Replica, 1999 
*Duyfken Timeline 
*Part Borne by the Dutch in the Discovery of Australia 1606-1765
*The First Discovery of Australia

பகுப்பு:ஆத்திரேலிய வரலாறு
பகுப்பு:நாடுகாண் பயணிகள்
பகுப்பு:நெதர்லாந்து மக்கள்
பகுப்பு:1630 இறப்புகள்
1928

**1928**  (**[[ரோம எண்ணுருக்கள்|MCMXXIII]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டு ஆகும்.

## நிகழ்வுகள்
* ஜனவரி 6-7 - தேம்ஸ் ஆறு லண்டனில் பெருக்கெடுத்ததில் 14 பேர் கொல்லப்பட்டனர்.
* ஜனவரி 17 - லியோன் ட்ரொட்ஸ்கி மொஸ்கோவில் கைது செய்யப்பட்டார்.
* ஜனவரி 31 - லியோன் ட்ரொட்ஸ்கி கசக்ஸ்தானுக்கு நாடு கடத்தப்பட்டார்.
* பிப்ரவரி 28 - இராமன் விளைவு ச. வெ. இராமன்அவர்களால் கண்டுபிடிக்கப்பட்டது.
* மார்ச் 12 - கலிபோர்னியாவில் சென் பிரான்சிஸ் அணைக்கட்டு உடைந்ததில் 400 பேருக்கு மேல் கொல்லப்பட்டனர்.
* மார்ச் 12 - மால்ட்டா பிரித்தானியாவின் டொமினியன் ஆகியது.
* ஏப்ரல் 7 - வால்ட் டிஸ்னி தனது புகழ்பெற்ற கார்ட்டூன் பாத்திரமான மிக்கி எலியின் படத்தை வரைந்தார்.
* ஜூன் 4 - சீனக் குடியரசின் அதிபர் ஜாங் சுவோலின் ஜப்பானிய கூலிப்படைகளினால் படுகொலை செய்யப்பட்டார்.
* ஜூன் 9 - அவுஸ்திரேலியாவுக்கும் ஐக்கிய அமெரிக்காவுக்கும் இடையில் முதற்தடவையாக சார்ல்ஸ் கிங்ஸ்போர்ட் ஸ்மித் வானூர்தியில் கடந்தார்.
* ஜூலை 17 - மெக்சிக்கோ அதிபர் ஆல்வேரோ ஒப்ரெகோன் படுகொலை செய்யப்பட்டார்.
* ஜூலை 25 - ஐக்கிய அமெரிக்கா சீனாவில் இருந்து தனது படைகளைத் திரும்ப அழைத்தது.
* ஆகஸ்ட் 18 - சென்னை மியூசிக் அகாதமி அதிகாரப்பூர்வமாக தொடங்கி வைக்கப்பட்டது.
* ஆகஸ்ட் 27 - போருக்கெதிராக கெலொக்-பிறையண்ட் உடன்பாட்டில் 60 நாடுகள் கைச்சாத்திட்டன.
* செப்டம்பர் 1 - அகமெட் சோகு அல்பேனியா நாட்டை முடியாட்சியாக அறிவித்துத் தன்னை அதன் மன்னராக அறிவித்தார்.
* செப்டம்பர் 16 - புளோரிடாவில் வீசிய சூறாவளி காரணமாக 2,500 பேர் கொல்லப்பட்டனர்.
* செப்டம்பர் 28 - அலெக்சாண்டர் பிளெமிங் பெனிசினைக் கண்டுபிடித்தார்.

## நாள் அறியப்படாதவை
* கொக்கக் கோலா ஆம்ஸ்டர்டாம் நகரில் இடம்பெற்ற ஒலிம்பிக் விளையாட்டுக்களூடாக ஐரோப்பாவை அடைந்தது.
* துருக்கி அரபிக் எழுத்துகளை விடுத்து இலத்தீன் அமைப்புக் கொண்ட புதிய எழுத்துக்களை அறிமுகப்படுத்தியது.
* யாழ்ப்பாண வைபவ விமரிசனம் வெளியிடப்பட்டது.
* ஆனந்த விகடன் இதழ் தொடங்கப்பட்டது.

## பிறப்புகள்
* சனவரி - எஸ். எஸ். ராஜேந்திரன், தமிழ்த் திரைப்பட நடிகர், அரசியல்வாதி (இ. 2014)
* சனவரி 5 - சுல்பிக்கார் அலி பூட்டோ, பாகிஸ்தானின் அதிபர் (இ. 1979)
* சனவரி 25 - எடுவார்ட் ஷெவார்டுநாட்சே, ஜோர்ஜியாவின் முன்னாள் குடியரசுத் தலைவர் (இ. 2014)
* மார்ச் 19 - விக்கிரமன், பத்திரிகையாளர், எழுத்தாளர் (இ. 2015)
* ஏப்ரல் 6 - ஜேம்ஸ் டூயி வாட்சன், அமெரிக்க உயிரியலாளர்
* ஏப்ரல் 10 - அப்துல் காதர் சாவுல் அமீட், இலங்கை அரசியல்வாதி (இ. 1999)
* மே 4 - ஹொஸ்னி முபாரக், எகிப்திய குடியரசுத் தலைவர்
* மே 15 - ஏ. ரி. பொன்னுத்துரை, இலங்கைத் தமிழ் நாடகக் கலைஞர் (இ. 2003)
* சூன் 14 - சே குவேரா, சோசலிசப் புரட்சியாளர் (இ. 1967)
* சூன் 14 - அ. வின்சென்ட், திரைப்பட ஒளிப்பதிவாளர், இயக்குநர் (இ. 2015)
* ஜூலை 28 - கல்யாண் குமார், தென்னிந்திய திரைப்பட நடிகர், (இ. 1999)
* ஆகத்து 12 - தமிழண்ணல், தமிழறிஞர் (இ. 2015)
* ஆகத்து 16 - ரஜினி கோத்தாரி, அரசியல் அறிஞர் (இ. 2015)
* அக்டோபர் 1 - ஜூ ரோங்ஜி, சீனத் தலைவர்
* அக்டோபர் 1 சிவாஜி கணேசன், தென்னிந்திய திரைப்பட நடிகர், (இ. 2001)
* டிசம்பர் 7 - நோம் சோம்சுக்கி, அமெரிக்க மொழியியல் அறிஞர்

## இறப்புகள்

## நோபல் பரிசுகள்
* இயற்பியல் - ஓவன் ரிச்சார்ட்சன்
* வேதியியல் - அடொல்ப் விண்டாஸ்
* மருத்துவம் - சார்ல்ஸ் நிக்கோல்
* இலக்கியம் - சிகிரிட் ஊண்ட்செட்
* அமைதி - வழங்கப்படவில்லை

## 1928 நாட்காட்டி

*
பொருளியல் தலைப்புகள் பட்டியல்

## இயல் பிரிவுகள்
* நுண்நிலைப் பொருளியல், நுண்ணியல் பொருளியல்
* பேரிய பொருளியல், பேரியல் பொருளியல்

## கோட்பாடுகள்
* முதலாளித்துவம்

## விதிகள்
* குறைந்து செல் இறுதி பயன்பாட்டு விதி
* தேவை விதி 
* அளிப்பு விதி
* விகித விளைவு விதி
* மாற்றும் விகித விளைவு விதி
*மால்தசின் மக்கள் தொகைக் கோட்பாடு
*செல்லாக் காசுகள் பற்றிய விதி
*அந்நியச் செலாவணி பற்றிய விதிகள்

## அடிப்படைக் கருத்துருக்கள்
* பற்றாக்குறை
* பண்டம்
* சேவை
* முதலீடு
* உழைப்பு
* உற்பத்தி
* பகிர்வு
* நுகர்வு
* விருப்பம்
* தேவை
* அளிப்பு
* விலை
* செல்வம்
* வருமானம்
* பரிமாற்றம்
* மதிப்பு
* நிறைவுப் போட்டி
* நிறைகுறைப் போட்டி

## பங்காளர்கள்
* நுகர்வோர்
* உற்பத்தியாளர்
* விற்பனையாளர்
* முதலாளி
* தொழிலாளி

பகுப்பு:பொருளியல்
பகுப்பு:சமூகம் தலைப்புகள் பட்டியல்
ஆஸ்திரேலியா நாள்

thumb|right|Australia Day Picnic, Brisbane, 1908
**ஆஸ்திரேலியா நாள்** (*Australia Day*), என்பது ஆண்டு தோறும் ஜனவரி 26 ஆம் நாளன்று ஆஸ்திரேலியா முழுவதும் தேசிய ரீதியாகக் கொண்டாடப்படும் நிகழ்வாகும். இது ஆஸ்திரேலியாவில் முதன் முதலாக பிரித்தானியக் குடியேறிகள் வந்திறங்கிய நாளை நினைவு கூரும் முகமாக கொண்டாடப்படுகிறது. 1788 இல் இந்நாளில் நியூ சவுத் வேல்ஸ், ஜாக்சன் துறையில் ஆளுநர் ஆர்தர் பிலிப் என்பவரால் முதலாவது குடியேற்ற நாடு அமைக்கப்பட்டது. ஆஸ்திரேலியா நாள் நாடு முழுவதும் ஒரு பொது விடுமுறை நாளாகும்.

முதலாவது ஆஸ்திரேலியா நாள் 1808 ஆம் ஆண்டில் கொண்டாடப்படட்து. அப்போது ஆளுநராக இருந்த லக்லான் மக்குவாரி இவ்விழாவை அதிகாரபூர்வமாக ஆரம்பித்து வைத்தார். 2004 ஆண்டில், கிட்டத்தட்ட 7.5 மில்லியன் மக்கள் நாடெங்கும் நிகழ்ந்த வைபவங்களில் கலந்து கொண்டனர்.

## மேற்கோள்கள்

## வெளி இணைப்புகள்
* Wilson's Almanac on Australia Day 
* National Australia Day Council 

பகுப்பு:ஆத்திரேலியாவின் சிறப்பு நாட்கள்
பகுப்பு:ஆத்திரேலிய வரலாறு
பகுப்பு:சனவரி சிறப்பு நாட்கள்
வான் டீமனின் நிலம்

thumbnail|வான் டீமனின் நிலத்தில் ஆர்தர் துறை: ஆஸ்திரேலியாவில் குடியேற்றப்பட்ட குற்றவாளிகளின் பெரும் சிறைக்கூடம் அல்லது பாசறை
**வான் டீமனின் நிலம்** (*Van Diemen's Land*) என்பது ஆஸ்திரேலியாவின் தற்போதைய மாநிலமான தாஸ்மானியா தீவிற்கு ஆரம்பத்தில் ஐரோப்பியர்கள் வைத்த பெயராகும். டச்சு நாடுகாண் பயணி ஏபல் டாஸ்மான் தாஸ்மானியாவில் காலடி வைத்த முதலாவது ஐரோப்பியர் ஆவர். டச்சு கிழக்கிந்தியக் கம்பனியின் ஆளுநரான அந்தனி வான் டீமனின் நினைவாக டாஸ்மான் இத்தீவிற்கு "வான் டீமனின் நிலம்" எனப் பெயரிட்டார்.

1803 இல் இத்தீவு பிரித்தானியரினால் குற்றவாளிகளின் குடியேற்றமாக மாற்றப்பட்ட போது இது பிரித்தானியக் குடியேற்ற நாடான  நியூ சவுத் வேல்சின் பகுதியாக *வான் டீமனின் நிலம்* என்ற பெயரில் இணைக்கப்பட்டது. 1824 ஆம் ஆண்டில் இத்தீவு நியூ சவுத் வேல்சில் இருந்து பிரிக்கப்பட்டு தனியான குடியேற்றப் பிரதேசமாக மாற்றப்பட்டது. 1856 ஆம் ஆண்டில் இப்பிரதேசம் சுயாட்சி கொண்ட தனியான நாடாளுமன்றதைக் கொண்ட நாடாக ஆக்கப்பட்டு அதற்கு தாஸ்மானியா என்ற பெயரும் இடப்பட்டது.

## குற்றவாளிகளின் குடியேற்றப் பிரதேசம்
1830களில் இருந்து 1853 ஆம் ஆண்டில் குற்றவாளிகள் அனுப்பப்படுவது நிறுத்தப்படும் வரையில் வான் டீமனின் நிலமே ஆஸ்திரேலியாவின் முக்கிய குடியேற்ற நாடாக இருந்தது. மொத்தமாக 75,000 குற்றவாளிகள் இத்தீவிற்கு அனுப்பப்பட்டனர். இது ஆஸ்திரேலியாவுக்கு அனுப்பப்பட்ட குற்றவாளிகளின் 40 விழுக்காடு ஆகும்.

ஆண் குற்றவாளிகள் பல்வேறு தொழில்களிலும் நியமிக்கப்பட்டனர். கடுமையான குற்றவாளிகள் டாஸ்மான் தீபகற்பத்தில் உள்ள சிறையில் (போர்ட் ஆர்தர்) வைக்கப்பட்டனர்.

பெண்கள் ஏனைய விடுதலை பெற்ற குடியேறிகளின் வீடுகளில் வேலைக்காக அனுப்பப்பட்டனர். அல்லது பெண்களுக்கான தொழிற்சாலைகளில் வேலைக்கு அமர்த்தப்பட்டனர். வான் டீமனின் நிலத்தில் மொத்தம் ஐந்து பெண்கள் தொழிற்சாலைகள் அமைக்கப்பட்டிருந்தன.

விடுதலை பெற்ற பலர் தீவை விட்டு விலகி விக்டோரியாவில் குடியேறினர். இதனால் விக்டோரியாவில் ஏற்கனவே குடியேறியிருந்த குடியேற்றவாசிகளுக்கும் வான் டீமனில் இருந்து வந்தவர்களுக்கும் இடையில் அடிக்கடி கலகங்கள் ஏற்படலாயின.

## வெளி இணைப்புகள்
*Constitution Act 1855, establishing an elected parliament in the colony 

பகுப்பு:தாஸ்மானியா
பகுப்பு:ஆத்திரேலிய வரலாறு
1770

[200px|thumb|right| [ஜூலை 5: செஸ்மா போர்]]
**1770**  (**[[ரோம எண்ணுருக்கள்|MDCCLXX]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமானது.

## நிகழ்வுகள்
* மார்ச் 5 - பாஸ்டன் படுகொலை: பாஸ்டனில் ஐந்து அமெரிக்கர்கள் பிரித்தானியப் படையினரால் சுட்டுக் கொல்லப்பட்டனர்.
* ஏப்ரல் 19 - "எண்டெவர்" கப்பலில் சென்ற பிரித்தானிய நாடுகாண் பயணி காப்டன் ஜேம்ஸ் குக் ஆஸ்திரேலியாவின் கிழக்குக் கரையைக் கண்ட முதலாவது ஐரோப்பியர்.
* மே 16 - பாரிசில் அரச திருமண வைபவம் ஒன்றில் இடம்பெற்ற தீவிபத்தினாஅல் 132 பேர் கொல்லப்பட்டனர்.
* ஜூலை 1 - லேக்செல் வால்வெள்ளி பூமியைக் கடந்து சென்றது.
* ஜூலை 5 - செஸ்மா, லார்கா என்ற இடங்களில் இடம்பெற்ற போர்களில் ரஷ்யப் பேரரசு, ஒட்டோமான் பேரரசை வென்றது.
* ஆகஸ்ட் 22 - ஜேம்ஸ் குக் ஆஸ்திரேலியாவின் புதிய ஒல்லாந்து என்ற இடத்தை பிரித்தானியாவுக்கு உரிமை கோரினான்.

## தேதி அறியப்படாத நிகழ்வுகள்
* ஜோசப் லூயிஸ் லாக்ராஞ்சி நான்கு வர்க்கத் தேற்றத்தை நிறுவினார்.
* தானே உந்திச் செல்லும் நீராவியினால் இயக்கப்பட்ட மூன்று சக்கரம் கொண்ட ஒரு தானுந்தை பிரெஞ்சு கப்டன் "நிக்கொலாசு சோசப்பு க்யூனொ" ஓட்டிக்காட்டினார்.

## பிறப்புகள்
* ஆகஸ்ட் 27 - ஹெகல், ஜெர்மன் மெய்யியல் அறிஞர் (இ. 1831)
* டிசம்பர் 16 - லுடுவிக் ஃவான் பேத்தோவன், ஜெர்மனிய மேற்கத்திய இசை இயற்றுநர் (இ. 1827)

## இறப்புகள்

## 1770 நாட்காட்டி

## மேற்கோள்கள்

பகுப்பு:1770
பெரியாரியல்

**பெரியாரியல்** என்பது பெரியாரின் பேச்சு, எழுத்து, செயற்பாடு ஆகிவற்றின் அடிப்படையில் அமைந்த கருத்தாக்கங்கள் ஆகும். பெரியார் 20 ஆம் நூற்றாண்டின் தமிழ்ச் சமூகத்தின் செல்வாக்கு மிக்க சிந்தனையாளர்களில் ஒருவராகக் கருதப்படுகிறார்.  

அண்ணா, எம்.ஜி.ஆர், கருணாநிதி என பின்னர் வந்த அனேக தலைவர்கள் அவரின் சிந்தனையின் பல கூறுகளை ஏற்றுக்கொண்டவர்கள்.  

## புரட்சிகர சிந்தனைகள்
பெரியார் தமிழ்ச் சமூகத்தில் புரட்சிகர மாற்றங்களைச் செயற்படுத்தியவர். சாதிய கட்டமைப்பு, மூடநம்பிக்கைகள், ஆண் ஆதிக்கம், படிப்பறிவின்மை, ஏழ்மை மிகுந்து இருந்த காலத்தில் அவரது சிந்தனைகள் தமிழ்ச் சமூகத்தை முன்னேற்ற வழியில் செலுத்தின. அவரது சிந்தனைகளில் பகுத்தறிவு, பெண்ணுரிமை, சமத்துவம், சமூக முன்னேற்றம், இறைமறுப்பு ஆகிய கொள்கைகள் முக்கிய இடம் வகிக்கின்றன.  

## வெளி இணைப்புகள்
* http://www.periyarevr.org/
* http://www.periyarkural.com/ 
* http://www.dravidar.org/ 
* http://www.files.periyar.org.in/viduthalai/ 

பகுப்பு:பெரியாரியல்
கேப் யோர்க் தீபகற்பம்

**கேப் யோர்க் தீபகற்பம்** (*Cape York Peninsula*) என்பது ஆஸ்திரேலியாவின் குயின்ஸ்லாந்து மாநிலத்தின் தூர வடக்கில் அமைந்துள்ள ஒரு தீபகற்பம் ஆகும். தனிமைப்படுத்தப்ப்பட்ட இத்தீபகற்பம் பூமியில் எஞ்சியுள்ள ஒருசில காட்டுப்பிரதேசங்களில் ஒன்றாகும். இதன் மாசடையா வெப்பவலய மழைக்காட்டுகள் உலக காலநிலைக்கு ஒரு எடுத்துக்காட்டாக விளங்குகிறது. உலக பாரம்பரியக் களமாக இதனை அறிவிக்க கோரிக்கை விடப்பட்டுள்ளது.

கேப் யோர் தீபகற்பம் கிட்டத்தட்ட 137,000 கி.மீ.² பரப்பளவைக் கொண்டது. இதன் மக்கள் தொகை 18,000 ஆகும். இவர்களில் 60 விழுக்காட்டினர் ஆஸ்திரேலிய பழங்குடிகளும், டொரெஸ் நீரிணைத் தீவு மக்களும் ஆவர்.

இத்தீபகற்பத்தின் மிக உயரமான இடம் "கேப் யோர்க்" ஆகும். கப்டன் ஜேம்ஸ் குக் இப்பெயரை இவ்விடத்திற்கு 1770 ஆம் ஆண்டில் சூட்டினார். மிக உயரமான இடத்தில் இருந்து 160 கி.மீ. தூரத்தில் டொரெஸ் நீரிணையை அடுத்து நியூ கினி அமைந்துள்ளது. இதன் மேற்குப்புற எல்லையில் கார்ப்பெண்டாரியா குடாவும், கிழக்கே கோரல் கடலும் அமைந்துள்ளன.

## மேற்கோள்கள்

பகுப்பு:ஆஸ்திரேலியாவின் தீபகற்பங்கள்
பகுப்பு:குயின்ஸ்லாந்து
போல் கொலியர்

**போல் கொலியர்** அல்லது **பால் காலியர்** (*Paul Collier*) பொருளியல் பேராசிரியர். ஒக்ஸ்போர்ட் பல்கலைக்கழகத்தில் ஆபிரிக்க பொருளாதாரம் பற்றிய ஆய்வு மையத்தின் (*Centre for the Study of African Economies at The University of Oxford*) இயக்குநர். இவர் ஏழை நாடுகள், சிறப்பாக ஆபிரிக்க நாடுகள் பற்றி ஆய்வுகள் செய்தவர். இவரது நூல் *The Bottom Billion: Why the Poorest Countries are Failing and What Can Be Done About It* ஒரு முக்கிய ஆக்கமாக பார்க்கப்படுகிறது.

## எழுதிய நூல்கள்
* The Plundered Planet: Why We Must, and How We Can, Manage Nature for Global Prosperity (2010) 
* *Labour and poverty in rural Tanzania: Ujamaa and rural development in the United Republic of [[தன்சானியா|Tanzania]]*
* *The Bottom Billion: Why the Poorest Countries are Failing and What Can Be Done About It* ()
* (with Anke Hoeffler) ‘On economic causes of civil war’ *Oxford Economic Papers*, vol 50 iss 4, (1998), pp 563–573.
* (with Anke Hoeffler) ‘Greed and grievance in civil war’ *Oxford Economic Papers*, vol 56 iss 4, (2004), pp 563–595.
* (with Lisa Chauvet and Haavard Hegre) 'The Security Challenge in Conflict-Prone Countries', Copenhagen Consensus 2008 Challenge Paper, (2008).
* Wars, Guns and Votes; Democracy in Dangerous Places, Harper, (March 2009)

## மேற்கோள்கள்

பகுப்பு:1949 பிறப்புகள்
பகுப்பு:பிரித்தானியப் பொருளியலாளர்கள்
பகுப்பு:வாழும் மக்கள்
8-ஆம் நூற்றாண்டு

[thumb|270px|right|சீனாவின் [சிக்குவான் மாகாணத்தில் லெஷான் புத்தர் அமைப்பு 713 இல் ஆரம்பித்து 803 இல் முடிவடைந்தது.]]

**8ஆம் நூற்றாண்டு** என்ற காலப்பகுதி கிபி 701 தொடக்கம் கிபி 799 வரையான காலப்பகுதியைக் குறிக்கிறது.

## உலகளாவிய நிகழ்வுகள்
எட்டாம் நூற்றாண்டுக் காலப்பகுதியில் மத்திய கிழக்கு, வடக்கு ஆப்பிரிக்காவின் கரையோரப் பகுதிகள், மற்றும் ஐபீரியக் குடாநாடு ஆகிய பகுதிகள் இஸ்லாமிய அரபுக்களின் ஆக்கிரமிப்புக்குள்ளாயின. மேற்குலகத்தை நோக்கிய அரபுப் பேரரசின் விரிவு பல்கேரியர்கள், பைசண்டைனியர்கள் ஆகியோரால் நூற்றாண்டின் நடுப்பகுதியில் தடுத்து நிறுத்தப்பட்டது. நூற்றாண்டின் கடைசிக் காலத்தில் ஸ்கண்டினேவியாவின் வைக்கிங்குகள் ஐரோப்பா, மற்றும் மத்தியதரை நாடுகள் ஆகியவற்றைச் சூறையாடத் தொடங்கினர்.

[thumb|250px|[போரோபுதூர்-இந்தோனேசிய புத்தத் தலம்]]
* போரோபுதூர் கட்டும் பணி துவங்கியது.
* புத்தரின் வாழ்க்கை வரலாறு கிரேக்க மொழியில் மொழிபெயர்க்கப்பட்டது.
* பல்கேரியர்கள் பலர் இஸ்லாமிற்கு மதமாற்றம் செய்யப்பட்டனர்.
* மெசோ அமெரிக்க நாகரிகத்தின் உச்சக் கட்டம்.
* 708 - 711, அரபு இராணுவம் சிந்து பகுதியைப் பிடித்தனர்.
* 717-718, கொன்ஸ்டண்டீனபோல் முற்றுகை. 20,000-32,000 அரபுக்கள் பல்கேரியர்களால் படுகொலை செய்யப்பட்டனர்.

## கண்டுபிடிப்புகள்
* காகித உற்பத்தி சீனர்களிடம் இருந்து அரபுகளுக்கு அறிமுகமானது.

## குறிப்பிடத்தக்கவர்கள்

## மேற்கோள்கள்


பகுப்பு:நூற்றாண்டுகள்
*
பகுப்பு:1-ஆம் ஆயிரமாண்டு
இளங்காற்று

**இளங்காற்று** 1997இல் ஜெர்மனியில் இருந்து வெளிவந்த சஞ்சிகை. இதன் ஆசிரியர் திலீபன். இது ஐரோப்பியாவில் தமிழ் வானொலிகளின் வரவுகளுக்கு முன்னர், சஞ்சிகைகள், பத்திரிகைகளின் வரவுகள் கூட பலரையும் சென்றடையாத நிலையில் மேற்கு ஜெர்மனி தமிழ் மக்களையும், மாணவர்களையும் கருத்தில் கொண்டு தொடங்கப் பெற்றது.

## முதல் இதழ்
முதல் இதழ் இளமை 1, காற்று 1, மார்ச் 1997 இல் வெளிவந்துள்ளது.

## பணிக்கூற்று

## முகப்பட்டை
ஜெர்மனியரான Hoffman ஆல் பிடிக்கப்பெற்ற புகைப்படத்துடன், மூனாவினால் வடிவமைக்கப் பெற்றுள்ளது.

## உள்ளடக்கம்
கவிதைகள், சிறுகதைகள், கட்டுரைகள், துணுக்குச் செய்திகள், இலக்கியத் துணுக்குகள், ஜெர்மன் மொழி,  சமையல் குறிப்புகள் ஆகியன இடம் பெற்றுள்ளன. இதழ்கள் 40 பக்கங்களைக் கொண்டிருந்தன.

## வெளி இணைப்புகள்
* இளங்காற்று 1997 நூலகம் திட்டத்தில்

பகுப்பு:1990 களில் வெளிவந்த தமிழ் இதழ்கள்
பகுப்பு:யேர்மனியத் தமிழ் இதழ்கள்
அபு நுவாஸ்

**அபு நுவாஸ்** என அறியப்பட்ட **அபு நுவாஸ் அல் ஹசன் பென் ஹானி அல் ஹக்காமி** (750-810) என்பவர்  ,(; , ), அக்காலத்தில் மிகப் புகழ் பெற்ற அராபிய, பாரசீக மொழிக் கவிஞர்களில் ஒருவராவார். பாரசீகத்தில், அஹ்வாஸ் என்னும் நகரில் பிறந்த இவர் அரபு தந்தைக்கும் பாரசீக தாய்க்கும் பிறந்தவராவார். இவர் அரபு மொழிக் கவிதைகளின் எல்லா வகைகளையும் கையாளக் கூடிய திறமை பெற்றிருந்தார். நாட்டார் மரபில் ஈடுபட்ட இவர் ஆயிரத்தொரு இரவுகள் நூலில் பல தடவைகள் இடம்பெற்றுள்ளார்.

இவருடைய தந்தையார் *ஹனி* இரண்டாம் மர்வானின் படையில் ஒரு போர்வீரனாக இருந்தார். அபு நுவாஸ் இவரைக் கண்டதில்லை. பாரசீகப் பெண்ணான இவரது |தாயார் *கோல்பான்* ஒரு நெசவாளராகப் பணி புரிந்து வந்தார். அபு நுவாசின் வரலாறுகள், அவரது பிறந்த ஆண்டு குறித்து, 747 க்கும், 762 க்கும் இடையில் வேறுபடுகின்றன. சிலர் இவர் டமாஸ்கஸ் நகரில் பிறந்ததாகக் கூறுகின்றனர். வேறு சிலர் இவர் பிறந்த இடம் பஸ்ரா என்று கூற இன்னும் சிலர் அஹ்வாஸ் என்கின்றனர். இவருக்கு இடப்பட்ட பெயர் *அல் ஹசன் பென் ஹானி அல் ஹக்காமி*. அபு நுவாஸ் என்பது இவரது பட்டப் பெயர். இப் பெயர் *குடுமியின் தந்தை* என்னும் பொருள் கொண்டது. இவரது தலையிலிருந்து தோள்வரை தொங்கிய பக்கக் குடுமிகளைக் குறித்தே இப் பெயர் ஏற்பட்டதாகச் சொல்கிறார்கள்.

## நாடு கடத்தலும் சிறைத் தண்டனையும்
thumb|ஓவியர் ஓமர் பரோக் வரைந்த அபி நுவாஸ் ஓவியம்

அபு நுவாஸ், காலிப் வம்சத்தைச் சேர்ந்த கரூன்- அல்- ரிசாத்தினால் வீழ்த்தப்பட்ட பாரசீக அரசியல் குடும்பமான பர்மாக்கிஸ் குறித்து வாழ்த்தும் வகையில் எழுதிய பாடலுக்காக சில காலம் எகிப்துக்கு தப்பி ஓடினார். கரூன்- அல்- ரிசாத்தின் மரணத்தின் பின்  809 இல் பக்தாத் திரும்பினார். அடுத்து பதவிக்கு வந்த முகமத் அல் அமீன் என்பவர்  கரூன்- அல்- ரிசாத்தின் மகன். இவர் அபு நுவாஸின் முன்னாள் மாணவர். இவரது காலத்தில் (809-813)தான் அபு நுவாஸ் அதிக கவிதைகள் எழுதியதாக கருதப்படுகின்றது.

"அவரது காலத்து விமரிசனங்களின் படி இசுலாமின் மிகப்பெரிய கவிஞராக அவர் விளங்கினார்."  என எஃப். எஃப். ஆபுத்னொட் , *அரபிய எழுத்தாளர்கள்* எனும் நூலில் குறிப்பிடுவார்.  அவரது சம காலத்தவரான அபு காதிம் அல் மெக்கி, ஆழமான கருத்துமிக்க சிந்தனைகள் அபு நுவாஸ் தோண்டியெடுக்கும் வரை ஆழப் புதைந்து கிடப்பதாக இவரைக் குறிப்பிடுவார்.

அபு நுவாஸின் மதுவுக்கும் சிற்றின்பத்திற்கும் அடிமையான தன்மை காரணமாக பொறுமை இழந்த அமின் இவரைச் சிறையில் அடைத்தான். அமீனுக்கு பின் ஆட்சிப் பீடம் ஏறிய அவனது தம்பியான அல்- மாமுன் இவர் மீது சகிப்புத் தன்மை இழந்து காணப்பட்டான்.அபு நுவாஸ் தனது இறுதிவரை சிறையில் கழித்ததாக கருதப்படுகின்றது.

## அபு நுவாஸ் பற்றிய குறிப்புகள்
அல்- கதிப் அல் பக்தாதி எனும் எழுத்தாளரின் பக்தாத் வரலாறு எனும் நூலில் அபு நுவாஸ் பக்தாத்தில் உள்ள சுனிசி சவக்காலையில் புதைக்கப்பட்டதாக கூறப்படுகின்றது . இந்நகரத்தின் பல்வேறு இடங்களுக்கு அபு நுவாஸ் பெயர் இடப்பட்டுள்ளது.

இசுலாமிய பண்பாடுகளுக்கு முரணான இவரது பல படைப்புகள், அவது வெளிப்பாட்டுச் சுதந்திரத்தை பறை சாற்றுகின்றன. 2001 சனவரியில்,  எகிப்திய கலாசார அமைச்சு தன்னின சேர்க்கையை தூண்டுவதான அபு நுவாஸின்  6,000 கவிதை நூல்களை எரித்ததாகக் குறிப்பிடப்படுகின்றது .

1976இல், வெள்ளிக் கோளில் உள்ள எரிமலை ஒன்றுக்கு அபு நுவாஸின் பெயரிடப்பட்டது.

## மேற்கோள்கள்

பகுப்பு:கவிஞர்கள்
பகுப்பு:814 இறப்புகள்
பகுப்பு:756 பிறப்புகள்
பகுப்பு:ந.ந.ஈ.தி நபர்கள்
முறைபிறழ்புணர்ச்சி

**முறைபிறழ்புணர்ச்சி** *(adultery)* என்பது ஒரு திருமணமானவர் அவரின் இணையில்லாத மற்றொருவருடன் கொள்ளும் பாலுறவு ஆகும்.  மேற்கு நாடுகளில் திருமணமானவர் மட்டுமே முறை தவறி உறவு கொண்டதாகக் கருதப்படுவர். சில நாடுகள் ஒரு மணமான பெண் முறை தவறி உறவு கொண்டால் மட்டுமே முறைபிறழ்புணர்ச்சி என்கிற நிலையைக் கடைப்பிடிக்கின்றன. இங்கு ஆணுக்கு அவ்வாறான கட்டுப்பாடுகள் எதுவும் இல்லை.

## கிறித்தவ சமயம்
கிறித்தவ சமயத்தின் பத்துக் கட்டளைகளுள் ஏழாவது கட்டளை *பிறர் மனைவியை விரும்பாதிருப்பாயாக* என்பதாகும்.  இதை மீறியவர்களுக்கு மரணதண்டனை என்று விவிலியம் கூறிகிறது. இங்கு திருமணமான பெண்ணோடு உடலுறவு கொண்டால் மட்டுமே தண்டனைக்கு உரிய குற்றம்.  மாற்றாக ஆண் பரந்தமையுடன் அல்லது திருமணமாகாத பெண்ணுடன் உடலுறவு கொண்டால் அது குற்றம் அல்ல.  தற்காலத்தில் கிறித்தவ பெரும்பான்மை கொண்ட நாடுகளில் இது ஒரு குற்றம் அல்ல, ஏழு கொடிய பாவங்கள் எனப்படுகிறது.

## இந்தியா
இந்தியாவில் இப்படி முறை தவறிய புணர்ச்சி நடத்தல் ஒரு குற்றம் ஆகும். ஆனால் முறை தவறி நடந்த ஆணுக்கு மட்டுமே தண்டனை உண்டு. பெண்ணுக்குத் தண்டனை வழங்கப்பட மாட்டாது. மருத்துவர்கள் முறை தவறி நடப்பது மன்னிக்க முடியாத தொழில்முறைக் குற்றம் ஆகும். இக்குற்றத்திற்கு அவர்களின் பெயர்கள் மருத்துவர்கள் பதிவேட்டிலிருந்து நீக்கப்பட்டு அவர்கள் மருத்துவத் தொழிலை வாழ்நாளில் கடைப்பிடிக்கவே கூடாது என்ற உத்தரவு வழங்கப்பட்டு விடும்.

## இஸ்லாம்
இஸ்லாமிய சமயத்தில் இவ்வாறான புணர்ச்சி தடை செய்யப்பட்டுள்ளது. திருமணமானவர் அல்லது திருமணமாகாக ஒருவர் இவ்வாறான புணர்ச்சியில் ஈடுபடுவது தவறாகும். திருமணமானவர் இப்புணரச்சியில் ஈடுபட்டால். இஸ்லாமிய தண்டனையின் பிரகாரம் கல்லால் அடித்து கொலை செய்யப்படுவார், திருமணமாகாதவர் இதில் ஈடுபட்டால் அவர், நூறு கசையடிகள் வழங்கப்பட வேண்டும்.
## மேற்கோள்கள்


பகுப்பு:பாலியலும் சமூகமும்
பகுப்பு:மாந்த பாலுணர்வியல்
பகுப்பு:தகாத உறவு
தாவர உணவுமுறை

**தாவர உணவு முறை** அல்லது **மரக்கறி உணவு முறை** (காய்கறிகள் சார்ந்த உணவு முறை) அல்லது சைவ உணவு முறை என்பது முற்றிலுமாக தாரவங்களிலிருந்து பெறப்பட்ட உணவாகும். அஃதாவது உணவில் மீன், இறைச்சி வகைகளை தவிர்ப்பதாகும். சில தனி தாவர உணவுக்கார்கள் பால், தயிர், தேன் போன்ற விலங்குகளிடம் இருந்து பெறப்படும் உணவுகளையும் தவிர்ப்பர் (எ.கா. நனிசைவம்). மேலும் சிலர் பூண்டு, வெங்காயம் போன்ற வேர்த் தாவரங்களையும் தவிர்ப்பர் (எ.கா. சமணம் மற்றும் பிராமணம் உள்ளிட்ட மதநம்பிக்கை சார்ந்த சைவ உணவுமுறைகள்). 

பொருளாதாரம், உடல்நலம், சமயம், பண்பாடு, அறவியல் எனப் பல காரணங்களுக்காகத் தாவர உணவு முறையைப் பலர் பின்பற்றுகின்றார்கள்.

## இவற்றையும் காண்க
* நனிசைவம்
* விலங்குரிமை

## சான்று


பகுப்பு:சமையல்
பகுப்பு:உணவுகள்
பகுப்பு:உணவு முறைகள்
பகுப்பு:விலங்குரிமை
பகுப்பு:நனிசைவம்
சூரிக்கு

**சூரிக்** (*Zürich*), (இலங்கைத் தமிழ் வழக்கு:  **சூரிச்**) என்பது சுவிட்சர்லாந்து நாட்டின் மிகப்பெரிய நகரம். இதுவே சுவிட்சர்லாந்தின் பண்பாட்டுத் தலைநகராகவும் கருதப்படுகிறது. 2006-ஆம் ஆண்டு முதல் 2008 வரை நடத்தப்பட்ட கணக்கெடுப்புகளில் இதுவே உலகின் வாழ்க்கைத் தரம் மிகுந்த நாடாகக் கண்டறிப்பட்டது.

## மேற்கோள்கள்


பகுப்பு:நகரம் தொடர்பான குறுங்கட்டுரைகள்
பகுப்பு:சுவிட்சர்லாந்து நகரங்கள்
கோத்தர்

**கோத்தர்** (*Kotas*) என்போர் நீலகிரி மாவட்டத்தில் வாழும் பழங்குடி இன மக்கள் ஆவர். இவர்கள் நீலகிரி மாவட்டத்தில் ஏழு இடங்களில் வாழ்கின்றனர்.  

இவர்கள் தாங்கள் வாழுமிடத்தைக் *கோகால்* என்றழைக்கின்றனர். வீட்டை அவர் மொழியில் *பய்* என்றழைப்பர். தாம் வாழும் தெருக்களை *கேரி* என்றழைப்பர். இராகிப் பிட்டு இவர்கள் விரும்பும் முக்கிய உணவு. கருமார்த் தொழில் (இரும்புக் கருவிகள் செய்தல்), மட்பாண்டம் செய்தல் ஆகியவற்றில் வல்லவர்கள்.

கோத்தர் பேசும் மொழி கோத்தர் மொழி ஆகும். இது தென் திராவிட மொழிப்பிரிவைச் சேர்ந்தது. இம்மொழி வரிவடிவம் அற்றது.

கோத்தர் இறந்தோரை எரிக்கும் வழக்கம் கொண்டவர். இறந்த அன்று பச்தாவ் (பச்சைச் சாவு) என்றும் ஓராண்டு கழித்து வர்ல்தாவ் (காய்ந்த சாவு) என்றும் இரு சடங்குகள் நடத்துவர்.

இவர்கள் மைசூரில் உள்ள கொல்லிமலே எனும் இடத்திலிருந்து வந்தவர்கள் என்றும், தோடர்கள் இவர்களை உடன் உழைப்பதற்காக சமவெளிப் பகுதியிலிருந்து அழைத்து வந்தனர் என்றும் கருத்துகள் இருந்தாலும் இவர்களது பூர்வீகம் சரிவரத் தெரியவில்லை. இவர்கள் கலையார்வம் மிக்கவர்கள்.

## சமயவாழ்வு
கோத்தர்கள் வழிபடும் கடவுளரில் முதன்மையானவர் காமட்டராயன் ஆவார்.  காமட்டராயன் மனைவியின் பெயர் 'காசிகை. கோத்தர்கள் தங்களுக்குப் பிறக்கும் முதற் குழந்தை ஆணாக இருந்தால், அதற்குக் 'காமட்டன்' என்று தங்கள் கடவுள் பெயரையே பெரும்பாலும் இடுவர். பெண்களுக்கு ‘மாடி' என்ற பெயரே அதிகமாக வழங்குகிறது. மாடி என்பது இவர்கள் வழிபடும் ஒரு சிறு தெய்வத்தின் பெயர் ஆகும். கோதர்கள் வாழும் ஒவ்வோர் ஊரிலும் காமட்டராயனுக்கு கோயில் உண்டு. காமட்டராயனுக்கு ஆண்டுதோறும் பெரு விழா ஒன்று நடைபெறும். சனவரித் திங்களில் உவா நாள் கழிந்து, முதல் திங்கட்கிழமையன்று இவ் விழா துவங்கும். பிறகு பதினைந்து நாட்கள் தொடர்ந்து நடைபெறும். இப்பதினைந்து நாட்களையும், ஒவ்வோர் ஆண்டிலும் ஓய்வு நாட்களாக இவர்கள் கருதுகின்றனர். இத் திருவிழாவின் போது, ஆண்களும் பெண்களும் ஒன்றாகக் கூடி ஆடும் ஆட்டம் ஆடுவர். காமட்டராயன் விழா நடைபெறும் அப்பதினைந்து நாட்களும், கோயிலின் முன்னால் மூட்டிய தீ அணையாமல் எரிந்துகொண்டே இருக்கும். கோயிலின் பழைய கூரையை நீக்கிவிட்டு, மூங்கிலினால் புதிய கூரை வேய்வார்கள். இறைவனுக்குச் சிறப்பான ஆடைகளும், தலைப்பாகையும் அணிவித்து அலங்காரம் செய்வர். திருவிழாக் காலங்களில் எல்லாரும் சேர்ந்து வேட்டைக்குச் செல்வார்கள்.  கோதர்களின் சமயகுரு 'தேவாதி' என்று அழைக்கப்படுகிறார். சமய குருவின் பதவி பரம்பரை உரிமையுடையது. விழாவின்போது தேவாதி ஓர் இரும்புத் துண்டை நெருப்பில் போட்டுப் பழுக்கக் காய்ச்சுவார். பூசாரி அவ்விரும்புத் துண்டைச் சுத்தியால் அடிப்பார். இவ்வாறாகப் பலவிதச் சடங்குகள் விழாவின்போது நடைபெறுகின்றன. 

## உசாத்துணை
* முனைவர் சு.சக்திவேல், தமிழ்நாட்டுப் பழங்குடி மக்கள்,  மணிவாசகர் பதிப்பகம், சென்னை-108, முதற்பதிப்பு: 1998

## மேற்கோள்கள்

## வெளி இணைப்புகள்
* கோத்தர் பழங்குடியினர் வழிபடும் பிரமாண்டமான மரம்

பகுப்பு:தமிழகப் பழங்குடிகள்
பகுப்பு:தமிழரில் சாதிகள்
பச்சை விரியன்

**பச்சை விரியன்** என்பது இலங்கையில் காணப்படும் விரியன் இனத்தைச் சேர்ந்த ஒரு நச்சுப் பாம்பு. இது வரை சிற்றினங்கள் ஏதும் கண்டறியப்படவில்லை. ஆண் பாம்புகள் 70 செ.மீ நீளம் வரையும் பெண் பாம்பு 130 செ.மீ வரையும் வளரக்கூடியவை. இலங்கையில் பரவலாக எல்லா இடங்களிலும் காணப்படுகின்றன. தரை மட்டத்தில் இருந்து 1800 மீட்டர் உயரம் வரையுள்ள பகுதிகளில் காணப்படுகின்றன.

## மேற்கோள்கள்


பகுப்பு:நச்சுப் பாம்புகள்‎
பேச்சுணரி

**பேச்சுணரி** (Speech Recognition) என்பது பேச்சை கணினிக்கு புரியும்படியான உள்ளீடாக மாற்றும் ஒரு நுட்பம் ஆகும். 

பேசுவதை தட்டச்சு செய்வது, பேச்சால் கணினியை கட்டுப்படுத்துவது, கணினியுடன் ஊடாடுவது என பலதரப்பட்ட பயன்பாடுகள் இதற்கு உண்டு. 

பேச்சுனரி தொழில்நுட்பம் முதிர்ச்சி அடையும் பொழுது நிகழ்நேர பெறிமுறை மொழிபெயர்ப்பையும் இது சாத்தியமாக்கலாம். 

## வெளி இணைப்புகள்
### தமிழ் பேச்சுணரி
* A bilingual speech recognition system for English and Tamil - Kumar, C.S.; Foo Say Wei

பகுப்பு:கணினியியல்
சொல் திருத்தி

**சொல் திருத்தி** என்பது சொற்களின் எழுத்துக்கூட்டலை சரிபார்த்து பரிந்துரைகள் செய்யும் ஒரு செயலி ஆகும்.  அனைவரும் அன்றாடம் பயன்படுத்தும் செயலிகளில் இதுவும் ஒன்று.  ஆங்கில மொழியில் மிகவும் மேம்பட்ட சொல் திருத்திகள் உண்டு.  தமிழுக்கும் எளிமையான சில சொல் திருத்திகள் உண்டு.  

## தமிழ் சொல் திருத்தி - பயர்பாக்ஸ் நீட்சி
தமிழ் சொல் திருத்தி  

பகுப்பு:கணினியியல்
பகுப்பு:இயற்கை மொழி முறையாக்கம்
இலக்கணத் திருத்தி

**இலக்கணத் திருத்தி** (*Grammar checker*) என்பது ஒரு வசனத்தின் இலக்கணம் சரியாக அமைகிறதா என்று சரி பார்க்கும் ஒரு கணினி செயலி ஆகும். ஆங்கில இலக்கண திருத்திகள் பெரும்பாலும்  சொற்செயலிகளுடன் இணைந்து வரும்.  தமிழில் இதுவரைக்கும் முழுமையான இலக்கணத் திருத்தி பயன்பாட்டுக்கு வரவில்லை. சந்திப் பிழைகளைச் சுட்டிக்காட்டும் திருத்திகள் உள்ளன. ஒரு மொழியின் இயற்கை மொழி முறைவழியாக்கம் நுட்பம் மேம்பட்டு இருந்தாலே இலக்கணத் திருத்தி சாத்தியமாகின்றது.

## மேற்கோள்கள்
 

பகுப்பு:இயற்கை மொழி முறையாக்கம்
பேச்சொலியாக்கம்

**பேச்சொலியாக்கம்** என்பது செயற்கையாக பேச்சை உருவாக்கும் நுட்ப முறையக் குறிக்கின்றது. எழுத்து வடிவில் சேமிக்கப்பட்ட தகவல்களை ஒருவர் வாசிப்பது அல்லது பேசுவது போன்று பேச்சொலியாக்கி ஆக்குகிறது. தமிழ் எழுத்துக்களை பேசக்கூடிய பேச்சொலியாக்கிகளும் உண்டு. 

## வெளி இணைப்புகள்
### தமிழ் பேச்சொலியாக்கம்
* Study and Implementation of a Tamil Text-to-Speech Engine
* Speech Synthesis and Text to Speech output in Indian Languages 

பகுப்பு:கணினியியல்
பகுப்பு:இயற்கை மொழி முறையாக்கம்
இயற்கை மொழி முறையாக்கம்

**இயற்கை மொழி முறையாக்கம்** (*Natural language processing*) என்பது மனிதர் பயன்படுத்தும் மொழியை கணினிக்கும் புரியவைக்க ஏதுவாக்கும் கணினியியல் நுட்பம் ஆகும்.  மொழியின் கட்டமைப்பை சாத்தியக்கூறுகளை பகுத்தாய்ந்து கணித்தலுக்கு ஏற்றவாறு அமைப்பது இயற்கை மொழி முறையாக்கத்தின் ஒரு முக்கிய செயற்பாடு ஆகும்.  கணினி மனித ஊடலுக்கு இது ஒரு முக்கியத் துறை.  இந்த நுட்பத்துறையின் வளர்ச்சியில் தான் பொறிமுறை மொழிபெயர்ப்பு தங்கி உள்ளது.

## லரலாறு

## மேலும் படிக்க

* 
* Steven Bird, Ewan Klein, and Edward Loper (2009). *Natural Language Processing with Python*. O'Reilly Media. .
* Daniel Jurafsky and James H. Martin (2008). *Speech and Language Processing*, 2nd edition. Pearson Prentice Hall. .
* Mohamed Zakaria Kurdi (2016). *Natural Language Processing and Computational Linguistics: speech, morphology, and syntax*, Volume 1. ISTE-Wiley. .
* Mohamed Zakaria Kurdi (2017). *Natural Language Processing and Computational Linguistics: semantics, discourse, and applications*, Volume 2. ISTE-Wiley. .
* Christopher D. Manning, Prabhakar Raghavan, and Hinrich Schütze (2008). *Introduction to Information Retrieval*. Cambridge University Press. . Official html and pdf versions available without charge.
* Christopher D. Manning and Hinrich Schütze (1999). *Foundations of Statistical Natural Language Processing*. The MIT Press. .
* David M. W. Powers and Christopher C. R. Turk (1989). *Machine Learning of Natural Language*. Springer-Verlag. .

## வெளி இணைப்புகள்
* இயற்கை மொழி கணிணியியல் (Natural Language Processing) - காரென் ஜென்சென் (Karen Jensen)

பகுப்பு:இயற்கை மொழி முறையாக்கம்